**LĒMUMS**

Liepājā

|  |  |  |
| --- | --- | --- |
| 2022.gada 17.februārī | Nr.64/3  (prot. Nr.3, 29.§) |  |

Par telpas Klaipēdas ielā 96A

nodošanu lietošanā

Lai veicinātu kultūras un pilsoniskas sabiedrības attīstību, pamatojoties uz likuma “Par pašvaldībām” 15.panta pirmās daļas 5.punktu un 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, trešo, piekto un sesto daļu, izskatot biedrības “Latvijas Poļu Savienība” 2022.gada 6.janvāra iesniegumu un Liepājas valstspilsētas pašvaldības domes pastāvīgās Finanšu komitejas 2022.gada 10.februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Nodot sabiedriskā labuma organizācijai - biedrībai “Latvijas Poļu Savienība” (reģistrācijas Nr.40008002404; juridiskā adrese: Slokas iela 37, Rīga, LV-1048; sabiedriskā labuma organizācijas statuss piešķirts ar Valsts ieņēmumu dienesta 2015.gada 9.jūnija lēmumu Nr.8.5-9/L-23766) - sabiedriskā labuma darbības veikšanai bezatlīdzības lietošanā uz 5 (pieciem) gadiem telpu Nr.10 Liepājas valstspilsētas pašvaldības nekustamajā īpašumā Klaipēdas ielā 96A, Liepājā (būves kadastra apzīmējums 17000430123001, telpu grupas kadastra apzīmējums 17000430123001003), kopā 18,6 m2 platībā (bilances vērtība 5367,12 *euro*).

2. Noteikt telpu nodošanas nepieciešamību un lietderību - veicināt kultūras un pilsoniskas sabiedrības attīstību.

3. Noteikt telpu lietošanas mērķi - biedrības “Latvijas Poļu Savienība” sabiedriskā labuma organizācijas darbības nodrošināšana.

4. Uzdot Liepājas pilsētas pašvaldības iestādei “Liepājas pilsētas Domes Sociālais dienests” noslēgt telpu lietošanas līgumu ar biedrību “Latvijas Poļu Savienība”, ietverot līgumā šādus nosacījumus:

4.1. telpas biedrībai tiek nodotas bezatlīdzības lietošanā, kamēr biedrībai ir spēkā sabiedriskā labuma organizācijas statuss un biedrība veic šī lēmuma 1.punktā minēto sabiedriskā labuma darbību, bet ne ilgāk par pieciem gadiem;

4.2. līguma piecu gadu darbības termiņš sākas no līguma parakstīšanas dienas;

4.3. biedrībai aizliegts telpu iznomāt trešajām personām;

4.4. biedrība par saviem līdzekļiem norēķinās par saņemtajiem komunālajiem pakalpojumiem un nodrošina telpu uzkopšanu;

4.5. līgums par bezatlīdzības lietošanu tiek izbeigts un telpas nododamas atpakaļ, ja biedrība zaudē sabiedriskā labuma organizācijas statusu, telpas tiek izmantotas pretēji to lietošanas mērķim vai tiek pārkāpti līguma noteikumi, vai telpas ir nepieciešamas Liepājas valstspilsētas pašvaldībai savu funkciju nodrošināšanai.

5. Lēmums zaudē spēku, ja biedrības “Latvijas Poļu Savienība” vainas dēļ līgums par telpu Klaipēdas ielā 96A, Liepājā, lietošanu netiek parakstīts divu mēnešu laikā no lēmuma pieņemšanas dienas.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, Liepājas pilsētas Domes Sociālajam dienestam, biedrībai “Latvijas Poļu Savienība” | |